Publication: Magyar Közlöny
Issue: MK-2001-150 (Year: 2001, Number: 150)
Era: 1990-2004
Section: veszélyes hulladékok, a környezetvédelmi termékdíjról, továbbá egyes termékek környezetvédelmi termékdíjáról szóló 1995. évi LVI. törvény
Paragraph Index: 814

(2) A GM EKH, valamint a Rendőrség és a Vám- és Pénzügyőrség az ellenőrzött anyagok nemzetközi forgalmának ellenőrzését, valamint a bűnmegelőzést és a bűnfelderítést szolgáló egyéb adatcserét is végezhet az illetékes külföldi hatóságokkal és a Nemzetközi Kábítószer Ellenőrző Szervvel. Külföldről érkező megkeresésre a választ ezen hatóságok közvetlenül is megküldhetik. A GM EKHnak, mint kijelölt nemzeti hatóságnak általános tájékoztatási kötelezettsége van a Nemzetközi Kábítószer Ellenőrző Szerv felé és minden más esetben, amikor jogszabály ilyen tájékoztatási kötelezettséget ír elő. Az Országos Rendőrfőkapitányság a nemzetközi rendőri együttműködést, míg a Vám- és Pénzügyőrség Országos Parancsnoksága a vámügyekkel kapcsolatos nemzetközi együttműködést koordinálja az ellenőrzött anyagok vonatkozásában.

Source: https://magyarkozlony.hu/hivatalos-lapok/d88ef6482c2044c5a4a5c2966a09dd25a8d1bbbd/dokumentumok/0a0f54e73f18a2cc9b2499472bb90dc2f547f9e9/letoltes